b'\n_START_ARTICLE_\nSerekh\n_START_PARAGRAPH_\nSerekh on muinaisen Egyptin ikonografiassa k\xc3\xa4ytetty suorakaide, jota k\xc3\xa4ytettiin korostamaan faaraon asemaa. Se piirrettiin faaraon horus-nimen ymp\xc3\xa4rille osoituksena kuninkaallisesta arvonimest\xc3\xa4._NEWLINE_Serekh muodostui kahdesta osasta: alaosan pystyraidat kuvastivat palatsin julkisivua, yl\xc3\xa4osa taas palatsin pohjapiirrosta. Usein serekhin yl\xc3\xa4puolelle piirrettiin Horus-jumalaa kuvaava haukka._NEWLINE_Serekhej\xc3\xa4 k\xc3\xa4ytettiin esidynastisessa Egyptiss\xc3\xa4 sek\xc3\xa4 kolmen ensimm\xc3\xa4isen dynastian aikana. My\xc3\xb6hemmin kartussi korvasi serekhin.'